Държавен вестник, бр. 81, 2000 г., стр. 67

Б Р О Й  81
Д Ъ Р Ж А В Е Н   В Е С Т Н И К
С Т Р .  67
към номиналния ток на ротора. Допустимата
кратност на претоварване по ток на ротора е
определена от завода производител и се записва
в експлоатационната инструкция на генератора.
Чл. 571. (1) При появяване на еднофазно зем-
но съединение в статорната намотка на генера-
тора или във веригите на генераторно напреже-
ние той трябва да се изключва автоматично, а
при незаработване на защитата незабавно да
бъде разтоварен и изключен от мрежата, кога-
то токът на земно съединение е по-голям от:
1. за блок генератор-трансформатор без изво-
ди на генераторно напрежение, но с изводи към
трансформатори за собствени нужди—независи-
мо от големината на тока на земно съединение;
2. за генератор, електрически свързан на
генераторно напрежение със собствените нуж-
ди или с потребителите—при ток на земно съ-
единение 5А и по-голям;
3. за генератор, работещ към сборни шини—
при ток на земно съединение 5А и по-голям.
(2) При появяване на земно съединение във
веригите на генераторно напрежение на бло-
чен генератор, електрически свързан с мрежа-
та за собствени нужди или на потребителите,
както и на генератори, включени на сборни
шини, в случай че капацитивният ток не преви-
шава 5А и защитата действа на сигнал, за гене-
раторите се допуска да останат в работа в про-
дължение на не повече от 2 h.
(3) В случаите по ал. 2, ако земното съедине-
ние не се намира в статорната намотка, се до-
пуска работа със земно съединение в мрежата
в продължение до 6 h.
Чл. 572. (1) При появяване на земно съеди-
нение във веригите на възбуждане на турбоге-
нератор с директно охлаждане на намотката на
ротора се извършват действия, както следва:
1. турбогенераторът незабавно се привежда
на резервно възбуждане и в случай че съпротив-
лението на изолацията се възстанови, генера-
торът може да бъде оставен в работа; в случай
че съпротивлението на изолацията остане по-
нижено, но над допустимата минимална стой-
ност, посочена в заводската инструкция или в
друг нормативно-технически документ, турбо-
генераторът се спира при първа възможност,
но не по-късно от 7 денонощия;
2. при отсъствие на резервно възбуждане или
при работа с резервно възбуждане и понижава-
не на съпротивлението на изолацията под до-
пустимото генераторът се разтоварва до 1 час и
се изключва от мрежата.
(2) При появяване на земно съединение в
роторната намотка на турбогенератори с ин-
директно охлаждане при първа възможност те
се извеждат за ремонт. Дотогава се въвежда в
действие защитата от двойно земно съедине-
ние в ротора, действаща на изключване. Ако
такава защита не е предвидена или не може да
бъде включена, до 1 час турбогенераторът се
разтоварва, изключва се от мрежата и се пре-
дава за ремонт.
(3) Не се допуска работа на хидрогенератори
и синхронни компенсатори със земно съедине-
ние във веригите на възбуждане.
Чл. 573. (1) Допуска се продължителна ра-
бота при несиметрично натоварване по ток на
статора, ако разликата на токовете в отделните
фази не е по-голяма от 12 на сто от номинал-
ния—за турбогенераторите, и 20 на сто—за син-
хронните компенсатори и дизел-генератори.
(2) За хидрогенераторите с индиректно въз-
душно охлаждане на статорната намотка се
допуска продължителна работа при разлика на
токовете във фазите 20 на сто при мощност до
125 MVA включително и 15 на сто—при мощ-
ност над 125 MVA.
(3) За хидрогенераторите с директно водно
охлаждане на статорната намотка се допуска
разлика на токовете във фазите не по-голяма
от 10 на сто.
(4) При всички случаи на несиметрично на-
товарване токът във всяка от фазите не може да
надвишава номиналния.
Чл. 574. (1) Допуска се кратковременна рабо-
та на турбогенераторите в асинхронен режим без
възбуждане при понижен товар, както следва:
1. за турбогенератори с индиректно охлаж-
дане на намотките независимо от охлажда-
щата среда—с товар до 60 на сто от номинал-
ния при продължителност на работа не пове-
че от 30 минути;
2. за турбогенератори с директно охлаждане
на намотките допустимият товар и продължи-
телността на работа в асинхронен режим без
възбуждане се определят от завода производи-
тел или чрез специално изпитване.
(2) Въздействието на турбогенераторите в
асинхронен режим върху електроенергийната
система се определя с изчисление или с изпит-
ване в работни условия.
(3) Не се допуска работата на хидрогенера-
тори и турбогенератори с наборни канали на
ротора в асинхронен режим без възбуждане.
(4) Не се допуска несинхронна работа на
отделен възбуден генератор (от всякакъв тип)
по отношение на другите генератори в електри-
ческата централа.
Чл. 575. Възможността и продължителност-
та на работа на генераторите в двигателен ре-
жим се ограничава от условията на работа на
турбината и се определя от завода производи-
тел на турбината.
Чл. 576. (1) Продължителна работа на гене-
раторите с коефициент на мощност, по-нисък
от обявения, и в режим на синхронен компенса-
тор с превъзбуждане се разрешава при ток на
възбуждане не по-голям от продължително
допустимия за дадените параметри на охлаж-
дащата среда.
(2) Допустимият реактивен товар на гене-
раторите в режим на синхронен компенсатор
и на синхронните компенсатори в режим на
недовъзбуждане се определя на основание на
заводските инструкции и специални топлин-
ни изпитвания.
Чл. 577. (1) Разрешава се продължителна
работа на генераторите с индиректно охлажда-
не на намотките с коефициент на мощност, по-
висок от обявения, до единица при запазване на
обявената стойност на пълната мощност.